ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ

ΠΕΡΙΦΕΡΕΙΑΚΗ ΔΙΕΥΘΥΝΣΗ Π.Ε. & Δ.Ε.

ΚΕΝΤΡΙΚΗΣ ΜΑΚΕΔΟΝΙΑΣ

Δ/ΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΧΑΛΚΙΔΙΚΗΣ

**ΕΝΗΜΕΡΩΤΙΚΟ ΔΕΛΤΙΟ ΤΥΠΟΥ**

Το ΑΣΕΠ καλεί εκπαιδευτικούς Πρωτοβάθμιας και Δευτεροβάθμιας να υποβάλουν από 15/1/2020 έως 3/2/2020 και ώρα 14:00 ηλεκτρονική αίτηση –υπεύθυνη δήλωση για τη διαδικασία της κατάταξης με σειρά προτεραιότητας. Οι υποψήφιοι πρέπει να συμπληρώσουν και να υποβάλουν ηλεκτρονική αίτηση συμμετοχής στο Α.Σ.Ε.Π., αποκλειστικά μέσω του διαδικτυακού του τόπου (Πολίτες → Ηλεκτρονικές Υπηρεσίες) ακολουθώντας τις οδηγίες που παρέχονται στην Προκήρυξη (Παράρτημα Δ΄).

Παράλληλα, οι υποψήφιοι καλούνται να υποβάλουν **έντυπη αίτηση στις Διευθύνσεις Εκπαίδευσης από 13/1/2020 έως 12/2/2020** η οποία θα συνοδεύεται από τα δικαιολογητικά με τα οποία αποδίδονται τα προσόντα/κριτήρια/ιδιότητες που επικαλούνται για τη συμμετοχή τους στη διαδικασία.

Παρακαλούνται οι υποψήφιοι να διαβάσουν προσεκτικά την 1ΓΕ/2019 Προκήρυξη του Α.Σ.Ε.Π. και την και την με αριθμ.: 204654/Ε1/24-12-2019 Πρόσκληση του Υ.ΠΑΙ.Θ.

Βασικές οδηγίες για την υποβολή δικαιολογητικών της με αριθμ.: 1ΓΕ/2019 Προκήρυξης του Α.Σ.Ε.Π.

* Εγγραφή ως χρήστης του ΟΠΣΥΔ
* Η αίτηση (πρωτότυπη και φωτοαντίγραφο) κατατίθεται αυτοπροσώπως ή με νόμιμα εξουσιοδοτημένο πρόσωπο (που έχει μαζί του αστυνομική ταυτότητα).
* Δεν απαιτείται υποβολή δικαιολογητικών για στοιχεία που είναι ήδη καταχωρισμένα και επικυρωμένα στο Ο.Π.ΣΥ.Δ., πλην των κάτωθι περιπτώσεων:

Πρόσφατο **πιστοποιητικό οικογενειακής κατάστασης** προσκομίζεται υποχρεωτικά από όλους τους ενδιαφερόμενους που επιθυμούν να λάβουν το σχετικό ευεργέτημα τέκνων και/ή αναπηρίας τέκνων/συζύγου, ακόμα και αν η σχετική ιδιότητα εμφανίζεται καταχωρισμένη και επικυρωμένη στο ΟΠΣΥΔ.

**Πιστοποιητικό αναπηρίας** προσκομίζεται υποχρεωτικά από όλους τους ενδιαφερόμενους πλην των περιπτώσεων πιστοποιητικών που κατατέθηκαν στο πλαίσιο των αριθμ. 1ΕΑ, 2ΕΑ, 3ΕΑ, 4ΕΑ και 5ΕΑ/2019 Προκηρύξεων ΑΣΕΠ και διατηρούνται σε ισχύ.

* Ξενόγλωσσα πιστοποιητικά πρέπει να είναι επικυρωμένα και μεταφρασμένα από δικηγόρο.
* Πτυχίο/Μεταπτυχιακό αλλοδαπής πρέπει να συνοδεύεται από σχετική **Πράξη αναγνώρισης ΔΟΑΤΑΠ**.
* Στη βεβαίωση σεμιναρίου ή επιμορφωτικού προγράμματος πρέπει να αναγράφεται η ημερομηνία έναρξης και λήξης αυτού και το σύνολο των ωρών.
* Δικαιολογητικά/πιστοποιητικά/έγγραφα (και μεταφράσεις) με ημερομηνία έκδοσης μεταγενέστερη του χρόνου λήξης των ηλεκτρονικών αιτήσεων (3/2/2020) δεν λαμβάνονται υπόψη.
* Η Διεύθυνση παραλαμβάνει μόνο εφόσον οι αιτήσεις συνοδεύονται από τα απαραίτητα δικαιολογητικά.

ΤΜΗΜΑ ΠΡΟΣΩΠΙΚΟΥ

Δ.Π.Ε. ΧΑΛΚΙΔΙΚΗΣ